તમે એમ ઈચ્છો છો કે સમયની સાથે કદમ મિલાવીને સફળતાથી ચાલી શક્યાં હોય તેવાં માબાપ તરીકે તમને લોકો યાદ કરે? તેમની પરીક્ષાના માર્ક્સ તમે હંમેશાં સમાજનાં બીજાં બાળકો સાથે સરખાવ્યા છે. તમારાં સંતાન હંમેશાં અવઢવમાં જ રહ્યાં કે કેટલા માર્ક આવશે તો મારાં માબાપ ખુશ થશે? પહેલાં કરતાં ગમે એટલું સારૂં કર્યું હોય, પણ સરખામણી તો બીજાં છોકરાંએ, કેવું કર્યું તેની સાથે જ થતી હોય છે. એક એવો તબક્કો આવે છે જ્યારે તેઓ એ બધી બાબતોની પરવા કરવાનું છોડી દે છે.